**Basso** on suomalainen kaupallinen radiokanava, jonka omistaa Bauer Media Groupin tytäryhtiö Bauer Media Oy. Basso soittaa rappia, hip hoppia ja R’n’B:tä. Basso aloitti lähetykset 30. syyskuuta 2020.

Historia
--------

Bassoradion studio vuonna 2007.
Alkuperäinen **Bassoradio** (aiemmin *Basso Radio*) oli Basso Median omistama yli sadan DJ-tekijän yhteisöllinen rytmimusiikkia esittävä kaupallinen radiokanava. Suurten mediayhtiöiden kanavien rinnalla se oli Radio KLF:n jälkeen toinen Suomessa toiminut itsenäinen puolivaltakunnallinen mainosradio.

Sen perustivat hiphop-kanavana internetiin vuonna 2004 oppilastyönä kolme klubi-dj:tä, Ville Tikkanen, Robin Grotenfelt ja Tuomas Rauhala.

Bassoradio toimi vuosina 2004–2006 internetin lisäksi myös toisinaan väliaikaisilla luvilla FM-taajuuksilla Helsingissä. Vuonna 2007 se sai pysyvän toimiluvan ja siirtyi vakituiselle FM-taajuudelle 102,8 MHz. Se kuului vuodesta 2007 alkaen myös Welhon taajuudella 105,4 MHz. Bassoradiolle myönnettiin vuoden 2012 alusta toimiluvat pääkaupunkiseudun lisäksi myös Turkuun, Tampereelle, Ouluun ja Jyväskylään ja samalla myös pääkaupunkiseudun taajuus muuttui.

Bassoradiolla oli arkisin kolme primetime-ohjelmaa sekä syksyyn 2019 asti arki-iltaisin ja viikonloppuisin yli 50 DJ-ohjelmaa, joita tekivät yli 120 kotimaista DJ:tä ja juontajaa. 

Basso otti käyttöön vuonna 2010 ensimmäisenä*lähde?* suomalaisena radiokanavana myös niin sanotun pop-up-radiokonseptin, joka tarjosi mainostajille mahdollisuuden rakentaa kokonaan oma määräaikainen radiokanava tai radio-ohjelma. Yksi esimerkki tästä oli Nissanille rakennettu kolmen kuukauden määräaikainen Juke FM-radiokanava.

Bassoradio oli RadioMedian jäsen.

Syksyllä 2019 Bassoradio lopetti lähes kaikki erikoisohjelmansa ja keväällä 2020 Bassoradio siirtyi Bauer Median omistukseen.

### Bassoradion lopettaminen

14. syyskuuta 2020 Bauer Media korvasi yllättäen Bassoradion uudella SuomiRäp-kanavalla. Muutoksesta ei tiedotettu ennakkoon. Bauer Media julkaisi tiedotteen muutoksesta 14. syyskuuta 2020. Uuden kanavan ohjelmapäälliköksi siirtyi Riikka Karjalainen Radio NRJ:ltä.

### Uusi alku

Pian sen jälkeen, kun Bassoradio yllättäen korvattiin SuomiRäp-kanavalla, Bauer Media tiedotti, että Basso aloittaa uudelleen uudistuneena ja laajentuu valtakunnalliseksi korvaamalla Kiss-kanavan. Epäselvän tilanteen synnyttänyt Bauer Media myönsi, että tiedottamisessa olisi ollut parantamisen varaa. Uusi Basso aloitti lähetykset 30. syyskuuta 2020 Kissin entisillä taajuuksilla. Vanhasta Bassoradiosta tuttu iltapäiväohjelma Hikinen iltapäivä Tuomas Tuomi-Nikulan ja Jussi Urpalaisen juontamana on jatkanut ohjelmistossa myös uudella Bassolla 5. lokakuuta 2020 alkaen. Uusi Basson Aamushow Janne Lehmosen ja Shirly Karvisen juontamana aloitti 12. lokakuuta 2020. Erikoisohjelmista vanhasta Bassoradiosta tutut Dream sekä Blaka Blaka ovat myös jatkaneet ja Bauer Median mukaan ohjelmistoon on luvassa myös uusia erikoisohjelmia.

Lähteet
-------

1. ↑  Basso luo nahkansa: syyskuun lopussa starttaava uusi Basso saa laajemman kuuluvuuden ja tarjoilee räppiä, hiphoppia ja r’n’b:tä *bauermedia.fi*.  16.9.2020. Viitattu 29.9.2020.
2. ↑  Valtakunnallinen Basso käynnistyy keskiviikkona 30.9.2020 *bauermedia.fi*.  29.9.2020. Viitattu 29.9.2020.
3. 1 2 3 4  Ainoa itsenäinen puolivaltakunnallinen radio. Sampsa Oinaala, Helsingin Sanomat 28.12.2011 sivu D 7.
4. ↑   Zotow, Vera: Kaupunkiradiot kaupunkikulttuurin edustajina. Opinnäytetyö. Luettu 11.7.2012.
5. ↑  Jarkko Fräntilä: Viime vuoden syyskuussa Bassoradio lopetti erikoisohjelmansa – nyt Basso Media myytiin Bauer Medialle *Rumba.fi*.  2.4.2020. Viitattu 25.9.2020.
6. ↑  Jarkko Fräntilä: Bassoradio loppui ilman ennakkovaroitusta – tilalla Bauer Median uusi kanava SuomiRäp *Rumba.fi*. Viitattu 14.9.2020.
7. ↑  Uusi SuomiRäp-radiokanava aloittaa lähetykset 14.9. *Bauer Media*. Viitattu 14.9.2020.
8. ↑  Uudistunut Basso aloittaa syyskuun lopussa laajalla kuuluvuudella *Mediamonitori*.  16.9.2020. Viitattu 17.9.2020.
9. ↑  Bassoradio ei lopetakaan - palaa valtakunnallisena kanavana *Iltalehti*.  16.9.2020. Viitattu 16.9.2020.

Aiheesta muualla
----------------

* Basson kotisivut

Suomalaiset radioasemat

|  |  |
| --- | --- |
| Yle: | 
* Yle Radio 1
* YleX
* Yle Radio Suomi
* Yle Puhe
* Yle Vega
* Yle X3M

 |
| Bauer Media Group: | 
* Basso
* Iskelmä
* Radio 957
* Radio City
* Radio Classic
* Radio Nova
* Radio Pooki
* SuomiRock
* SuomiRäp
* Auran Aallot
* Radio Pori
* Kasari
* Ysäri
* Top51
* KISS

 |
| Nelonen Media: | 
* Aito Iskelmä
* Easy Hits
* Groove FM
* Helmiradio
* HitMix
* Kantriradio
* Loop
* Radio Rock
* Radio Suomipop

 |
| NRJ Finland: | 
* NRJ
* Radio Nostalgia

 |
| Keskisuomalainen: | 
* Radio Keskisuomalainen
* Radio Voima
* Savon Aallot

 |
| Muut: | 
* Classic Hits
* FUN Tampere
* Järviradio
* Pispalan Radio
* Radio Dei
* Radio Helsinki
* Radio Inari
* Radio Kaakko
* Radio Moreeni
* Radio Ramona
* Radio Rex
* Radio Sandels
* Radio SUN
* Radio Vaasa
* Sea FM Radio
* Radio Kaleva
* Suviseuraradio
* Tampereen Kiakkoradio

 |
| Lakkautetut asemat: | 
* Aito Hitti
* Aito Kajaus
* Box
* Business FM
* I LUV 2K
* Metro Helsinki
* Me Naiset Radio
* Oi FM
* Päijänneradio
* Radio 88,2
* Radio 967
* Radio Aalto
* Radio Alex
* Radio KLF
* Radio Lakeus
* Radio Manta
* Radio Majakka
* Radio Melodia
* Radio Mikkeli
* Radio Rapu
* Radio Seinäjoki
* Radio Sputnik
* Rogmo FM
* RÄP
* Spin FM
* Spirit FM
* The Voice
* Zoom FM

 |

Bauer Media Group

|  |  |
| --- | --- |
| Radio: | 
* Auran Aallot
* Basso
* Radio 957
* Radio City
* Radio Classic
* KISS
* Ysäri
* Kasari
* Iskelmä
* Radio Nostalgia
* Radio Nova
* NRJ
* Radio Pooki
* SuomiRock
* SuomiRäp
* Top51

 |
| Audiopalvelut: | 
* Podplay
* RadioPlay

 |